
Pārtikas preču piegādes līgums Nr.1.29/2025-2
Iepirkuma daļās: 1. daļā “Svaiga gaļa un subprodukti”,
2. daļā “Gaļas izstrādājumi”.

Dokumenta parakstīšanas datums ir 
pēdējā parakstītāja laika zīmoga datums.

„Liepājas Valsts tehnikums”, vienotais reģistrācijas numurs 90009516617, (turpmāk tekstā –LVT), tā direktora Agra Ruperta personā, kurš rīkojas saskaņā ar nolikumu, (turpmāk tekstā – Pircējs), no vienas puses, un 
"Rēzeknes gaļas kombināts" SIA, vienotais reģistrācijas numurs 42403012397, tās valdes locekļa Vladimira Jegorčenko personā, kurš rīkojas uz sabiedrības statūtu pamata, turpmāk šī līguma tekstā saukts Pārdevējs, no otras puses, abi kopā un katrs atsevišķi turpmāk šī līguma tekstā saukti Puses, pamatojoties uz atklāta konkursa “Pārtikas produktu piegāde „Liepājas Valsts tehnikums” izglītojamiem atbilstoši Zaļā publiskā iepirkuma kritērijiem”, (ID Nr. LVT 2024/5 ) rezultātiem un Pārdevēja iesniegto piedāvājumu, noslēdz šādu līgumu:

1. Līguma priekšmets
1.1. Pārdevējs pārdod un piegādā Pircējam pārtikas produktus Iepirkuma daļās:
· 1. daļā “Svaiga gaļa un subprodukti”,
· 2. daļā “Gaļas izstrādājumi”, (turpmāk tekstā – Produkti), atbilstoši Pārdevēja iesniegtajam tehniskajam piedāvājumam un finanšu piedāvājumam atklātam konkursam “Pārtikas produktu piegāde „Liepājas Valsts tehnikums” mācību virtuvei un praktisko darbu nodrošināšanai izglītojamajiem atbilstoši Zaļā publiskā iepirkuma kritērijiem”, (ID Nr. LVT 2024/5). Pārdevēja tehniskais piedāvājums un finanšu piedāvājums ir šī līguma neatņemamas sastāvdaļas.
1.2. Šis ir vienību cenu līgums. Pircējs Produktus iegādāsies pēc faktiskās nepieciešamības, ņemot vērā valstī noteiktos drošības pasākumus.
1.3. Pārdevējs piegādā kvalitatīvus, kārtējās dienas pasūtījumam atbilstošus Produktus, kā arī garantē nekvalitatīvu Produktu nomaiņu atbilstoši šī līguma nosacījumiem.
1.4. Pasūtītājam ir tiesības Līguma darbības laikā pasūtīt Produktus, kas nav norādīti Tehniskajā specifikācijā, bet kas ir funkcionāli līdzīgi un atbilst Līguma priekšmeta mērķim. Šādu produktu kopējā summa nevar pārsniegt 10% no Līguma summas attiecīgajā iepirkuma priekšmeta daļā.
	  
2. Līgumcena un norēķinu kārtība
2.1. Produktu vienību cenas ir norādītas Pārdevēja tehniskajā un finanšu piedāvājumā, kas ir šī Līguma pielikums.
2.2. Apmaksu par piegādātajiem Produktiem Pircējs veic saskaņā ar faktiski piegādāto Produktu vērtības summu, kas norādīta preču pavadzīmē-rēķinā (turpmāk - pavadzīme), ar pārskaitījumu uz Pārdevēja norādīto bankas norēķinu kontu. Pircējam samaksa jāizdara 30 (trīsdesmit) dienu laikā no Produktu piegādes un attiecīga rēķina saņemšanas dienas.

3. Produktu pasūtīšana, piegāde un pieņemšana
3.1. Pircējs sagatavo un iesniedz Pārdevējam ikdienas pasūtījuma sarakstu e-pastā un/vai telefoniski 1 (vienu) dienu pirms vajadzīgo Produktu saņemšanas. Pārdevējam ne vēlāk kā 2 (divas) stundas pēc pasūtījuma saņemšanas jāapliecina, ka pasūtītie Produkti tiks piegādāti noteiktajā sortimentā un daudzumā, paziņojot par to Pircējam tādā pašā veidā, kā tika saņemts pasūtījums. Ja pasūtītos Produktus nav iespējams piegādāt, Pārdevējam nekavējoties, bet ne vēlāk kā 2 (divas) stundas pēc pasūtījuma saņemšanas, jāpaziņo Pircējam. 
3.2. Pārdevējs Produktus piegādā nākamajā darba dienā pēc Pasūtījuma saņemšanas, laikā no plkst. 8:00 līdz plkst. 10:00, vai laikā, kas norādīts Tehniskajā specifikācijā attiecīgā pārtikas produktu iepirkumu daļā.
3.3. Pārdevējs nodod Produktus Pircējam: Liepājas Valsts tehnikums, Ventspils ielā 51, Liepājā, telpās, atbilstoši veiktajam pasūtījumam. Telpu (atrašanās vietas, adreses) maiņas gadījumā Produkti jānodod jaunās telpās. Telpu maiņas gadījumā, Produktu piegādi un izkraušanu Pircēja norādītajā vietā uz sava rēķina nodrošina Pārdevējs. 
3.4. Produktu nodošanas faktu un atbilstību pavadzīmē norādītajam daudzumam un sortimentam Pircējs apstiprina ar savu parakstu uz pavadzīmes. Pircējam ir tiesības nepieņemt Produktus, kas piegādāti pretēji šajā punktā un 3.1.punktā minētajiem nosacījumiem, neatbilst pasūtījumā norādītajam sortimentam, daudzumam un/vai cenai.
3.5. Pārdevējs Produktus piegādā ar savu transportu, ievērojot normatīvajos aktos un šajā līgumā noteiktās prasības transportam. Transportēšanas laikā Produkti jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kuros šī līguma ietvaros Produkti tiek pārvadāti, jābūt atbilstošiem noteiktajām pārtikas higiēnas prasībām.
3.6. Pārdevējs ir atbildīgs, lai iebraucot un izbraucot no Liepājas Valsts tehnikums teritorijas, Produkti tiktu piegādāti  pēc iespējas laikā, kad izglītības iestādes izglītojamie atrodas iestādes telpās. Ja gadījumā Produkti tiek piegādāti citā laikā, tad Pārdevēja pārstāvim/transporta vadītājam jāraugās, vai automašīnas tuvumā neatrodas izglītojamie.
3.7. Pārdevējs ir atbildīgs par piegādājamo Produktu pilnīgas vai daļējas bojāejas vai bojāšanas risku līdz to nodošanai Pircējam.

4. Kvalitāte un garantija
4.1. Pārdevējs garantē, ka Produkti būs augstas kvalitātes un atbildīs visu to Eiropas Savienības un Latvijas Republikas normatīvo aktu prasībām, kas uz tiem attiecas.
4.2. Pārdevējs garantē pārtikas produktu derīguma termiņu no Produktu nodošanas dienas saskaņā ar Produktu dokumentāciju, ievērojot tehniskajā specifikācijā noteikto. Pārdevējam nav tiesības piegādāt Produktus, kuru derīguma termiņš ir neatbilstošs.
4.3. Piegādes brīdī konstatējot, ka piegādāto Produktu daudzums un/vai sortiments neatbilst Pasūtījumā norādītajam un/vai Produkti neatbilst šī līguma noteikumiem (turpmāk – nekvalitatīvi Produkti):
4.3.1. Pircējs uz pavadzīmes izdara atzīmes par konstatētajiem trūkumiem, norādot konkrētu Produktu piegādes brīdi (datums, laiks) un konstatētos trūkumus;
4.3.2. Pārdevējs 24 (divdesmit četru) stundu laikā no trūkumu konstatēšanas brīža (piezīme uz pavadzīmes) uz sava rēķina piegādā trūkstošo Produktu apjomu un sortimentu, un/vai nomaina nekvalitatīvo Produktu pret kvalitatīvu, savukārt Pircējs atdod konstatēto nekvalitatīvo Produktu Pārdevējam.
4.4. Pirms realizācijas termiņa beigām konstatējot, ka Produkts ir zaudējis tehniskajā specifikācijā noteiktās īpašības (Produkts ir kļuvis nekvalitatīvs):
4.4.1. Pircējs 1 (vienas) darba dienas laikā no trūkumu konstatēšanas brīža uzaicina (nosūtot e-pastu vai faksu) Pārdevēju rakstiski noformēt aktu par Produkta neatbilstību. Ja Pārdevējs neierodas pie Pircēja 1 (vienas) darba dienas laikā no uzaicinājuma nosūtīšanas brīža, Pircējam ir tiesības vienpusēji noformēt aktu un iesniegt to Pārdevējam, un iesniegtais akts kļūst tam saistošs.
4.4.2. Katrai Pusei ir tiesības 1 (vienas) darba dienas laikā no akta noformēšanas brīža, informējot otru Pusi (nosūtot e-pastu vai faksu), ierosināt līguma 4.4.1.punktā konstatētā nekvalitatīvā Produkta kvalitātes pārbaudi un nosūtīt Produkta paraugus Latvijas Republikā sertificētai laboratorijai analīžu veikšanai.
4.4.3. Pārdevējs līdz nākamās darba dienas plkst.12:00 pēc akta vai laboratorijas slēdziena saņemšanas, kurā Produkta paraugi atzīti par nekvalitatīviem, pretenzijā minēto Produktu nomaina pret kvalitatīvu, savukārt Pircējs nodod konstatēto nekvalitatīvo Produktu (izņemot to daudzumu, kas nodots laboratorijai un izlietots analīžu veikšanai) Pārdevējam.
4.5. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pircēja ierosinājuma un Produkta kvalitāte ir atzīta par atbilstošu noteiktajām  prasībām.
4.6. Pircējs, papildus Pārdevēja norādītājai informācijai un iesniegtajiem dokumentiem, ir tiesīgs veikt piegādāto pārtikas produktu izcelsmes un kvalitātes pārbaudes.
4.7. Liepājas Valsts tehnikums juristam un / vai iepirkuma speciālistam ir tiesības Pircēja un/vai Pārdevēja atbildīgās personas klātbūtnē pārbaudīt produktu atbilstību Tehniskai specifikācijai un atbilstību Pārdevēja piedāvājumam iepirkumā. 

5. Pušu pienākumi un atbildība.
5.1. Pārdevēja pienākumi un atbildība:
5.1.1. nodrošināt Produktu kvalitātes un iepakojuma atbilstību Latvijas Republikas normatīvo aktu prasībām. Produktiem ir jābūt safasētām atbilstoši drošības un higiēnas prasībām, tiem jābūt kvalitatīviem un nebojātiem. Produkti jāpiegādā iepakojumā, kas nodrošina pārtikas produktu saglabāšanos to pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem;
5.1.2. nodrošināt Produktiem noteikto kvalitātes kritēriju (ķīmiskie, mikrobioloģiskie, organoleptiskie) nemainību visā līguma izpildes laikā;
5.1.3. nodrošināt, ka gadījumā, ja Pārdevēja piedāvājumā aprakstā pie augļiem, ogām un dārzeņiem nav norādīta piegādes sezona vai mēneši, Produktu piegāde tiks nodrošināta visu gadu;
5.1.4. nodrošināt savlaicīgu un šīm līgumam un Pasūtījumam atbilstošu Produktu piegādi;
5.1.5. veikt Produktu nodošanu Pircēja pārstāvim;
5.1.6. atbildēt par Produktu atbilstību Latvijas Republikas normatīvo aktu prasībām;
5.1.7. nodrošināt, lai Produktu piegādei un darbam ar Produktiem izmantotie materiāli, metodes, paņēmieni, kā arī darbu izpildē un pārraudzībā iesaistīto darbinieku kvalifikācija atbilstu Latvijas Republikā spēkā esošo normatīvo aktu prasībām; Pārdevējs ir atbildīgs, lai visiem viņa darbiniekiem, kuri strādā ar pārtikas precēm būtu veikta personas obligātā medicīniskā pārbaude un saņemta atļauja darbam ar pārtikas produktiem;
5.1.8. Produktus piegādāt Pircēja norādītajā laikā;
5.1.9. Produktu piegādes laikā, strādājot Pircēja telpās, ievērot Latvijas Republikā spēkā esošās darba drošības un ugunsdrošības noteikumu prasības, Pircēja iekšējās kārtības noteikumus un norādījumus;
5.1.10. atlīdzināt zaudējumus, kuri nodarīti Pircējam un trešajām personām sakarā ar šī līguma noteikumu pārkāpumu, ja tajā vainojams Pārdevējs;
5.1.11. Pārdevējs apņemas piegādāt Produktus kopā ar visiem nepieciešamajiem dokumentiem (preču pavadzīmes, atbilstības un kvalitātes sertifikātu kopijas, kontroles institūciju izsniegtu sertifikātu kopijas par konkrētā pārtikas produkta, kurš tehniskajā piedāvājumā norādīts nacionālajā pārtikas kvalitātes shēmā (NPKS) vai bioloģiskās lauksaimniecības shēmā (BLS), vai kā lauksaimniecības produktu integrētās audzēšanas (LPIA) Produkts), (līguma 1., 2.pielikums);
5.1.12. Pārdevējs apņemas tehniskajā piedāvājumā norādītos NPKS, LPIA vai BL produktus piegādāt Pārdevēja norādītā attāluma ietvaros no pārtikas produktu ražošanas/audzēšanas vietas līdz konkrētai Liepājas Valsts tehnikumā. (līguma 1.pielikums);
5.1.13. Pārdevējs nodrošina, ka uz tā Produkta iepakojuma, kurš atbilst nacionālās pārtikas kvalitātes shēmas (NPKS) vai bioloģiskās lauksaimniecības shēmas (BL) prasībām vai lauksaimniecības produktu integrētās audzēšanas prasībām (LPIA) piegādes brīdī ir atbilstoša norāde (marķējums) vai norādes preču pavaddokumentos;
5.1.14. piegādāt tikai tādus Produktus, kas nesatur ģenētiski modificētos organismus, nesastāv no tiem un nav ražoti no tiem; 
5.1.15. Pārdevējs, pēc Pircēja pieprasījuma, 5 (piecu) darba dienu laikā iesniedz Pircējam to transporta līdzekļu sarakstu, kurus izmanto Produktu piegādei, un šo transporta līdzekļu tehnisko datu lapas, kurās norādīti attiecīgie emisiju līmeņi, kā arī pārtikas piegādei paredzēto transporta līdzekļu reģistrācijas numura zīmes;
5.1.16. piegādāt Produktus, ievērojot Zemkopības ministrijas izstrādāto vietējo augļu, ogu un dārzeņu pieejamības kalendārus, kuri publicēti Iepirkumu uzraudzības biroja mājas lapā internetā http://www.iub.gov.lv;
5.1.17. Pārdevējam līguma darbības laikā jāuzkrāj un jāuzskaita rēķini, pavadzīmes un citi dokumenti, kas apliecina atbilstību iepirkuma dokumentos izvirzītajiem zaļā publiskā iepirkuma kritērijiem;
5.1.18. Rēķini, pavadzīmes, citi dokumenti, un uzskaite jāuzrāda līguma slēdzējam pēc pieprasījuma.

5.2. Pircēja pienākumi un atbildība:
5.2.1. veikt samaksu par Produktiem šajā līgumā noteiktajos termiņos un kārtībā, par samaksas kavējumu maksājot Pārdevējam līgumsodu 0,1% (nulle komats viena procenta) apmērā no neapmaksātās rēķina summas par katru kavējuma dienu, bet ne vairāk par 10% (desmit procentiem) no neapmaksātās rēķina summas bez PVN;
5.2.2. nodrošināt pienācīgus apstākļus Produktu piegādei;
5.2.3. savlaicīgi veikt Pārdevēja piegādāto Produktu pieņemšanu un pārbaudi;
5.2.4. ja Pārdevējs nav piegādājis Produktus atbilstoši līguma 5.1.11. 5.1.12., 5.1.13., 5.1.14., 5.1.15., 5.1.16.,5.1.17., 5.1.18. punktu nosacījumiem, tad Pircējam ir tiesības sastādīt aktu par konstatēto pārkāpumu par katru šādu gadījumu. Aktu par konstatēto pārkāpumu paraksta abas Puses. Ja Pārdevējs atsakās parakstīt aktu, tad Pircējs vienpusēji sastāda aktu, par to rakstiski  3 (trīs) darba dienu laikā informējot Pārdevēju.  
5.2.5. Pircējam bez papildus formalitātēm ir tiesības veikt līgumsoda summas ieskaitu veidā no jebkurām summām, ko Pircējam ir pienākums izmaksāt Pārdevējam.
5.2.6. Pircējs nozīmē atbildīgo personu - Liepājas Valsts tehnikums mācību virtuves vadītāju Baibu Bergholci, baiba.bergholce@lvt.lv tehniskajā specifikācijā noteikto prasību izpildes kontrolei.
5.2.7. Pircējs nodrošina noslēgtā pārtikas produktu piegādes iepirkumu līgumu vai to kopiju pieejamību uz vietas iestādē, kurā notiek pārtikas produktu piegāde.

6. Līguma grozījumi, līgumsodi un līguma izbeigšana
6.1. [bookmark: _Hlk487724460]Līgumu var grozīt vai izbeigt, Pusēm savstarpēji vienojoties, ievērojot Publisko iepirkumu likuma regulējumu un līgumā tieši paredzētus gadījumus. Jebkuras līguma izmaiņas vai papildinājumi tiek noformēti rakstiskā veidā un kļūst par šī līguma neatņemamu sastāvdaļu.
6.2. Līguma grozījumi ir pieļaujami sakarā ar izmaiņām normatīvos aktos, kuri pieņemti pēc šī līguma noslēgšanas un attiecas uz līguma priekšmetu, tie tieši ietekmē Produktu ražotāju, nosaukumu, aprakstu un cenu, fasējumu, vai citādi. Ja grozījumi, kuri pieņemti pēc līguma noslēgšanas, pasliktina kādas Puses stāvokli, tā ir tiesīga pieprasīt līguma izbeigšanu saprātīgā termiņā.
6.3. [bookmark: _Hlk487724269]Vienu reizi ceturksnī Pārdevējs ir tiesīgs pieprasīt mainīt nolīgto Produktu vienību cenu līdz 10% (desmit procentiem), bet ne agrāk kā pēc 6 (sešiem) mēnešiem no līguma noslēgšanas dienas. Šāda cenu paaugstināšana būs iespējama gadījumā, ja nepieciešamība pēc cenu paaugstināšanas izrietēs no normatīvo aktu prasībām vai valsts nodokļu politikas izmaiņu gadījumā, vai no Pārdevēja neatkarīgu ārkārtas iemeslu gadījumā (piemēram, laika apstākļu dēļ Pārdevējs cietis zaudējumus utml.). Pieprasot palielināt cenu saskaņā ar šī punkta noteikumiem, Pārdevējam jāiesniedz Pircējam rakstveida iesniegums, kurā jānorāda izvērsts pamatojums cenu palielināšanai un jāpievieno nepieciešamie dokumenti, kas apliecinātu iesniegumā minēto. Pircējam būs tiesības pieprasīt papildus dokumentāciju un informāciju no Pārdevēja, lai pārliecinātos par cenu palielināšanas objektivitāti. Šāda cenu palielināšana būs iespējama tikai pēc Pircēja rakstveida piekrišanas.
6.4. Līguma izpildes laikā iespējama Produkta maiņa pret līdzvērtīgu kvalitātē (vai kvalitatīvi labākiem produktiem – piem., NPKS produktu aizstājot ar BL produktu) un cenā, ja tehniskajā specifikācijā/tehniskajā piedāvājumā minētais Produkts vairs netiek ražots, vai tirdzniecībā nav pieejams.
6.5. Ja Pārdevējs piegādājis Pircējam nekvalitatīvus Produktus, vai piegādājis Produktus Pasūtījumam neatbilstošā apjomā vai sortimentā un nav novērsis trūkumus līguma 4.3.punktā noteiktajā kārtībā, tad Pircējam ir tiesības piemērot Pārdevējam līgumsodu 25% (divdesmit pieci procentu) apmērā no Pircēja veiktā pasūtījuma summas bez PVN Produktam, kas konstatēts kā nekvalitatīvs vai neatbilstošs Pircēja pasūtījumam, par katru šādu gadījumu, kā arī Pārdevējs atlīdzina visus Pircējam radušos zaudējumus;
6.6. Pircējs ir tiesīgs piemērot Pārdevējam vienreizēju līgumsodu 50,00 EUR (piecdesmit euro) apmērā par katru gadījumu pēc 5.2.4.punktā noteiktā akta sastādīšanas, ja Pārdevējs neievēro kādu no līguma 5.1.11., 5.1.12., 5.1.13., 5.1.14., 5.1.15., 5.1.16., 5.1.17., 5.1.18.punktiem;
6.7. Jebkura šajā līgumā noteiktā Līgumsoda samaksa neatbrīvo Puses no saistību pilnīgas izpildes;
6.8. Pircējam ir tiesības vienpusēji atkāpties no līguma, brīdinot  Pārdevēju 10 (desmit) dienas iepriekš, ja Pārdevējs atkārtoti (vairāk kā divas reizes) pārkāpj līguma nosacījumus.
6.9. Ja Pārdevējs atsakās no šī līguma izpildes, Pircējs ir tiesīgs piemērot Pārdevējam līgumsodu 10% (desmit procentu) apmērā no visu iepriekš veikto pasūtījumu kopējās summas bez PVN. Līgumsodu Pircējs ietur saskaņā ar šī līguma 5.2.5.punktu, bet, ja ieskaita kārtībā līgumsodu nav iespējams ieturēt - līgumsoda samaksas termiņš ir 15 (piecpadsmit) kalendārās dienas no līgumsoda rēķina nosūtīšanas dienas (pasta zīmogs vai uz iestādes oficiālā e-pasta nosūtītā iesnieguma nosūtīšanas datums). Par atteikšanos no līguma izpildes šī punkta izpratnē tiek uzskatīta situācija, kad Pārdevējs nepiegādā vai piegādā mazāk par 50% (piecdesmit procentiem) no Pircēja pasūtījumā norādītā Produktu sortimenta ilgāk kā 2 (divas) kalendārās dienas;
6.10. Pircējam ir tiesības vienpusēji un bez brīdinājuma atkāpties no līguma, ja tiek konstatēts, ka piegādātais Produkts neatbilst Latvijas Republikas normatīvo aktu prasībām un ja piegādātais Produkts vai pats piegādes process rada draudus Pircējam (izglītojamo drošībai un veselībai).
6.11. Pusēm nav tiesību vienpusēji atkāpties no līguma, ja otra Puse pilda līgumā uzņemtās saistības.
6.12. Pircējam ir tiesības vienpusēji izbeigt Līgumu, ja Izpildītājam vai tā valdes vai padomes loceklim, patieso labumu guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.



7. Strīdu risināšanas kārtība
7.1. Ja Pušu starpā rodas strīds vai nesaskaņas, kas saistītas ar Līguma izpildi, Puses pieliek visas pūles to atrisināšanai pārrunu ceļā.
7.2. Strīds, kas saistīts ar līgumsaistību izpildi, Pusēm jāizskata 10 (desmit) darba dienu laikā no pretenzijas saņemšanas dienas.
7.3. Strīdi, kuri rodas sakarā ar šo Līgumu un kurus Puses nav varējušas atrisināt sarunu ceļā, tiek izskatīti saskaņā ar Latvijas Republikā spēkā esošajos normatīvajos aktos noteikto kārtību.

8. Pušu atbildība, nepārvarama vara
8.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas vai otras Puses vai tā darbinieka, kā arī šī līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā, kā arī atlīdzina otrai Pusei radušos zaudējumus.
8.2. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc līguma noslēgšanas un kurus nevarēja iepriekš paredzēt un novērst. Pie nepārvaramas varas vai ārkārtējiem apstākļiem pieskaitāmi: stihiskas  nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
8.3. Pusēm, kas atsaucas uz nepārvaramas varas vai ārkārtēju apstākļu darbību, nekavējoties par šādiem apstākļiem rakstiskā veidā jāziņo otrai Pusei, norādot, kādā termiņā ir iespējama un paredzama viņa līgumā paredzēto saistību izpilde un pēc pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un tos raksturo.

9. Līguma izpildē iesaistītā personāla un apakšuzņēmēju nomaiņa
9.1. Apakšuzņēmēju un piesaistītā personāla nomaiņa pieļaujama ar Pircēja rakstisku piekrišanu, un ievērojot Publisko iepirkumu likuma 62.pantu.
9.2. Pircējs pieņem lēmumu atļaut vai atteikt Pārdevējam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.
9.3. Pārdevējam jānodrošina, ka apakšuzņēmējs tam uzticēto darba daļu nenodos tālāk bez Pircēja rakstiskas piekrišanas.
9.4. Produktu piegādes laikā Pircējam ir tiesības pieprasīt nomainīt apakšuzņēmēju gadījumā, ja apakšuzņēmējs darba daļu veic nekvalitatīvi vai neievēro spēkā esošos normatīvos aktus. Pārdevēja pienākums ir nodrošināt Pircēja prasību izpildi par apakšuzņēmēja nomaiņu.

10. Personas datu aizsardzība un konfidencialitāte
10.1.    Puses, pamatojoties uz personu datu aizsardzības normatīvo aktu prasībām, tai skaitā, spēkā esošo 21.06.2018.g. Fizisko personu datu apstrādes likumu un Eiropas Parlamenta un Padomes regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti, un, ņemot vērā, ka katra Puse, apstrādājot saņemtos personas datus Līguma īstenošanai, ir pārzinis personas datu aizsardzību regulējošo tiesību normu izpratnē un ir atbildīga par personu (datu subjektu) informēšanu par viņu personas datu apstrādi, ko veic pārzinis, apņemas:
10.1.1. nodrošināt, ka personas dati ir precīzi un nepieciešamības gadījumā tos atjauninot, kā arī tie tiks apstrādāti:
	10.1.1.1. likumīgi, godprātīgi un datu subjektiem pārredzamā veidā;
10.1.1.2. tikai Līguma izpildes nodrošināšanai un personas datu apstrāde netiks veikta ar Līguma izpildi nesavietojamā veidā;
10.1.1.3. tādā veidā, lai nodrošinātu regulējošām tiesību normām atbilstošu personas datu drošību, tai skaitā, aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošos organizatoriskos vai tehniskos pasākumus.
10.1.2. glabāt personas datus veidā, kas pieļauj personu identifikāciju ne ilgāk, kā nepieciešams Līguma izpildei.
10.1.3. nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā saņēmusi personas datus. Ja, saskaņā ar normatīvajiem aktiem, Pusei ir pienākums izpaust saņemtos personas datus, tās pienākums ir, par personas datu nodošanu informēt Pusi, no kuras tā saņēmusi personas datus, ja vien to neaizliedz normatīvie akti.


11. Citi noteikumi
11.1. Šis līgums ir saistošs Pircējam un Pārdevējam, kā arī Pušu tiesību un saistību pārņēmējiem.
11.2. Līguma izpildes termiņš 24 (divdesmit četri) mēneši no līguma noslēgšanas dienas vai līdz tiek sasniegta līgumsumma EUR 142 000,- (viens simts četrdesmit divi tūkstoši eiro) bez PVN, atkarībā no tā kurš nosacījums iestājas pirmais. 
11.3. Neviena no Pusēm nav tiesīga bez otras Puses rakstiskas piekrišanas nodot kādu no līgumā noteiktajām saistībām vai tās izpildi  trešajām personām. 
11.4.  Šis līgums sagatavots latviešu valodā, vienā eksemplārā, kuru paraksta abas puses ar drošu elektronisko parakstu”. 
11.5. Pircējs par pilnvaroto pārstāvi šī līguma izpildes laikā nosaka: Baibu Bergholci, tālrunis: +371028658422
11.6. Pārdevējs par pilnvaroto pārstāvi šī līguma izpildes laikā nosaka Dina Freiberga, Tirdzniecības, Mārketinga nodaļu vadītāja, tālrunis 64607305
11.7. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Produktu pieņemšanu, dokumentācijas iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, akta parakstīšanu.
11.8. Puses paziņo viena otrai par savu rekvizītu maiņu 5 (piecu) darba dienu laikā no šādu izmaiņu iestāšanās dienas.
11.9. Savstarpējās Pušu attiecības, kas netika paredzētas parakstot līgumu, ir regulējamas saskaņā ar Latvijas Republikā spēkā esošiem normatīviem aktiem.
11.10. Līgumam ir šādi pielikumi, kas ir tā neatņemama sastāvdaļa:
11.10.1.Tehniskais un finanšu piedāvājums (1.pielikums) 2.gab.
11.10.2 Tehniskā specifikācija - Kvalitātes un transportēšanas prasības pārtikas produktiem pa iepirkumu daļām (2.pielikums),
11.10.3. APLIECINĀJUMS PAR VIDEI DRAUDZĪGU PĀRTIKAS PRODUKTU PIEGĀDI (3.pielikums),
11.10.4. PĀRTIKAS PRODUKTI, KURI ATBILST BIOLOĢISKĀS LAUKSAIMNIECĪBAS (BL), NACIONĀLĀS PĀRTIKAS KVALITĀTES SHĒMAS (NPKS) VAI LAUKSAIMNIECĪBAS PRODUKTU INTEGRĒTĀS AUDZĒŠANAS (LPIA) PRASĪBĀM (4.pielikums).


13. Pušu rekvizīti un paraksti.

	Pircējs
	Pārdevējs

	„Liepājas Valsts tehnikums”
	

	
Reģ.Nr.90009516617
Adrese: Ventspils iela 51, Liepāja, LV-3405
Valsts kase 
Kods: TRELLV22
LV20TREL2150664001000 - ja produktus lieto pašu ieņēmumu gūšanai
LV86TREL215066403700B - ja produktus lieto kā mācību materiālus
	Vienotais reģistrācijas numurs 42403012397
Rīgas iela 22, Rēzekne, LV-4601, 
dina.f@rgk.lv; rgk@rgk.lv
      
Bankas nosaukums: AS "BluOr Bank"
SWIFT kods: CBBRLV22
Norēķinu konta Nr.: LV13CBBR1122861400010

	Pircēja vārdā: 
Direktors (paraksts*) Agris Ruperts
	Pārdevējā vārdā: 
Valdes priekšsēdētājs (paraksts*) Vladimirs Jegorčenko




*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU. (Attiecas, ja dokuments parakstīts elektroniski.)

